Shrek The Musical

Shrek The Musical er en musikal med musikk komponert av Jeanine Tesori og sangtekster skrevet av David Lindsay-Abaire. Den er basert på animasjonsfilmen Shrek (2001) og William Steigs roman Shrek! (1990). Etter forhåndsvisninger i Seattle, hadde musikalen premiere på Broadway i desember 2008. Siste Broadway-forestilling var i januar 2010. Musikalen dro senere på turné i USA og ble deretter satt opp i West End i London fra juni 2011 til februar 2013. Den har siden blitt tilgjengelig for amatørteatre verden over, som har sørget for egne oppsetninger av musikalen. Det har også blitt laget en egen juniorversjon for barneteatre.

Musikalen fikk god kritikk og ble nominert til åtte Tony Awards, blant annet for beste musikal, beste mannlige hovedrolle i en musikal (Brian d'Arcy James) og beste kvinnelige hovedrolle i en musikal (Sutton Foster). En innspilling av Broadway-oppsetningen ble utgitt på DVD og Blu-ray høsten 2013.

Handling 
Shrek er et grønt troll som har slått seg til ro med sitt grufulle utseende og sin grisete tilværelse. En dag kommer en gjeng eventyrfigurer til sumpen hans som forteller Shrek at de har blitt sendt dit av Lord Farquaad. Shrek bestemmer seg for å besøke Lord Farquaad for å finne ut hva som foregår, og på turen møter han et snakkende esel. Farquaad forteller ham at han kan få tilbake sumpen sin dersom han redder en prinsesse for ham, men dette er ingen hvilken som helst prinsesse. Prinsesse Fiona har vært innelåst i et høyt tårn så lenge hun kan huske, voktet av en flammesprutende drage. Hun er også rammet av en forbannelse som forvandler henne til et troll om natten, men det er en hemmelighet hun gjør alt for å skjule. Når Shrek omsider redder Fiona, er et unormalt kjærlighetsforhold i emning.

Broadway-oppsetningen 

Broadway-oppsetningen gikk fra 14. desember 2008 til 3. januar 2010. Brian d'Arcy James spilte hovedrollen som Shrek, Sutton Foster spilte Fiona, Daniel Breaker spilte esel, Christopher Sieber spilte Lord Farquaad og John Tartaglia spilte Pinocchio. Oppsetningen ble nominert til åtte Tony Awards, blant annet for beste musikal, beste mannlige hovedrolle i en musikal (d'Arcy James), beste kvinnelige hovedrolle i en musikal (Foster) og beste mannlige birolle i en musikal (Sieber). Den vant én Tony-pris for beste kostymedesign. Broadway-innspillingen ble i tillegg nominert til en Grammy Award for beste musikalalbum.

Musikalnumre

Akt I 
 «Overture» – Orkester
 «Big Bright Beautiful World» – Mamma-Shrek, Pappa-Shrek, Shrek
 «Story of My Life» – Pinocchio, eventyrfigurer
 «The Goodbye Song» – Eventyrfigurer
 *Don't Let Me Go» – Esel
 «I Know It's Today» – Barne-Fiona, Ungdoms-Fiona, Fiona
 «Welcome to Duloc/What's Up, Duloc?» – Lord Farquaad, Duloc-figurer
 «Travel Song» – Esel, Shrek
 «Donkey Pot Pie» – Dragen, Esel og ensemblet
 «This is How a Dream Comes True» – Fiona
 «Who I'd Be» – Shrek, Fiona, Esel

Akt II 
 «Entr'acte» – Orkester
 «Morning Person» – Fiona og ensemblet
 «I Think I Got You Beat» – Fiona, Shrek
 «The Ballad of Farquaad» – Lord Farquaad, vakter
 «Make a Move» – Esel, tre blinde mus
 «When Words Fail» – Shrek
 «Morning Person (reprise)» – Fiona
 «Build a Wall» – Shrek
 «Freak Flag» – Gingy, Mammabjørn, Pinocchio, eventyrfigurer
 «Big Bright Beautiful World (reprise)» – Shrek
 «This Is Our Story» – Fiona, Shrek, Esel, eventyrfigurer
 «I'm a Believer» – Shrek, Fiona, Esel og ensemblet

Referanser

Eksterne lenker 

Musikaler satt opp på Broadway
Musikaler satt opp på West End
Verk fra 2008